عموماً الوقت گادر انُ يمحي غلاوة الي فرط بَ مكانته..
شُكراً لكلِّ الذين خذَلُونا
لقد ضاعفُوا شُعورَنا
بأنَّ الله هو أماننا الوحيد... !❤
أنا لستُ أفضل شخص في حياتك لاكن ذاتَ يوم سوف تَسمع أسمي وتقول كان يختلف عنهم كثيرا...
يا الله أتوسل إليك بنبيك نبي الرحمة وبآل بيتك الأطهار أن تحفظ العراق وشعبه اللهم إني أستودعك بغداد ومن فيها ، يارب يا حي يا قيوم أن تحميها وتحفظ ( جميع ) أبناءها يا الله إبعد القتال عنهم وإطفئ شرارة الفتنة بينهم برحمتك ولطفك يا أرحم الراحمين .🙏
لاقلب يشعر ولا انسان يفهم ولا شخص يصدق معك أسند نفسك بنفسك.. 🖤
ثورة الحسين.. لِمَن ؟
#الحسين_ثورة..
أجل كانت ثورة إنسانية من أجل الحق من اجل الحريه من اجل الكرامه
كرامه كُل انسان..
قبل كم يوم جنت وي احد اقربائي بالمستشفى "بالطوارئ"
ردنه نخلي ع سديه نباوع ع سديات كلهن دم ومو نظيفات!!
ف شفت شخص متوسط بالعمر موظف يعني شغلته تبديل الجراجف للسديات وتعقيم وتعفير الاماكن وغيرها... ف كتله عمي بلكي جرجف نبدله لهاي السديه كلي والله ماكو وهوه كال ماكو اباوع حسره بعيونه🥲
المهم اني اخذتلي شويه ورحت يمه كتله شعجب ماكو كلي والله ياعمي صرفو #مليار ع الجراجف ودزولنه فقط 250 جرجف وكلولنه مشو اموركم بذني هذا الشهر...!!
الله لايوفقكم دنيا وآخره ياأحزاب السلطه👌
#الى_الله_المشتكى💔
حتى لو اهلك سببولك صدمة وقصروا بتربيتك فأانت مُلزم تعالج نفسك بمجرد مايصير عندك وعي بمشكلتك، ماراح تكدر تعامل الناس بعقدك ومشاكلك وتريدهم يعذروك
التطبع بالألم والماضي يعيشك بقلق وخوف دائم
الناس مو احسن منك،
عشت المو حلو من الحياة جرب تعيش الحلو البيها،
قرار صادق من داخلك يفعل كل #سلوكك_الأيجابي.. ❤️
مخافة الله غير مرتبطة بمكان وزمان مُعينين.
تكدر تخاف الله وانتَ بالبيت او بالشغل، قبل شوي بعز الحَر بالكراج شفت صاحب تكسي نزل وراح توضى وصلى جوه الشمس، بالمقابل نشوف ناس تحج الكعبة وهمه ذرة مخافة من الله ماعدهم وأبسَط مثال #السياسيين.
إحنا عدنا مُشكلة بالفرز والتصنيف، نصنف الشخص حسب مظهره الإيماني!!
كل الحجاج مؤمنين، كل اليزورون الحسين يحبون الحَق وكل شخص موجود بمكان حساس معناها عاصي الله، وكل موظف هو مرتشي وكُل وحده حاطة تاتو مرفوع هي مو راحة، كافي توزّع صكوك الإيمان على رؤيتك المحدودة للأمور، وأنتَ اذا تخاف الله صدك، لتحجي على عِباده. 🙂
• لا تتزوجها لأن حلوه وبس !
• من شخص ينطيك جهازه ويكلك شوف هاي الصوره مثلاً شوفهه ورجع الجهاز لا تكلب لا يمنه ولا يسره .. زحمه
• لا تستخدم أسرار البعض كنقطة ضعف ( الله موجود )
• لا تخلي أي أنسان ينتقص من شخصيتك مهما يكون شأنه .
• عيش خوش زلمه ( هي موته وحده )
• من تخلص سنه 2022 قبل لتغلط عليها راجع نفسك مخلصهه ع النت لو تقاتل حتى توصل لطموحك ...
• من تريد تستخدم حاجه من شخص تكدر تكله فضلاً أكدر أخذها .. من رخصتك وأذا رخصلك وأتشوفه متردد لا تاخذهه .
• لا تشكي أهمومك لأنسان ميسألك شصاير وياك
عقلك قبل عاطفتك... ❤️
#المجالس_الحسينيه
اكو حسبه بالي وكلش محتار وماأعرف شسوي وشلون اخلص منها.!
ف البارحه حاضر بمجلس حسيني واثناء المجلس نزلت دمعه من عيني..
وبعد ماخلص المجلس فجأه واحس اكو اشاره وصلتني سوي هيج وينتهي الي بالك
#المهم سويت الشيي والحمد للّه ارتاحيت ونشال هم كلش جبير.
نصيحتي ألك ك شاب شكد ماتكدر احضر مجالس الحسين عليه السلام 💔
هذه المجالس تلعب دور في بناء شخصيه الانسان..
الدمعه ع الحُسين تولد الخشوع في قلب بني آدم..
وهنالك روايه تقول :
حضور مجالس الحُسين عباده ولها أجرٌ عظّيم
الأنسان يجي ع باله هواي أشياء يحب يگولهن بس يتراجع بنفس الوقت لأن الأغلب ما راح يتفهمه
يعني من يصير خلاف بينك وبين صديقك او حبيبتك او اي شخص كان
حاول بكل الطرق تحافظ على هدوئك وابقى كما انت
حتى وان الشخص المقابل طلع وجهه الثاني اللي كان مخفي فـ بكل الاحوال هوه الخسران
عاقب الاهمال بـ الاهمال...
مرات الواحد يتنرفز ويعصب ويحچي كلشي
اذا تدري بي انت طيب وخوش انسان انطي فرصه ثانيه
بس السؤال ليش من تريد تحچي محد يفهمك وليش من تريد تسوي شي زين يگلوبنه ضدك؟
معقوله الناس هيج خربت طبعاً مو الكل البعض منهم لأن لو خليت قلبت!!
المهم عيشو حياتكم على طبيعتها وحاول تكون هادئ وبعيد عن المشاكل
#ركز
الناس ما يبين معدنها وكت الكعدة واللمة الحلوه والكلية والمطعم.
معدنها يبين وكت الخلاف، وكت المشكلة كلمن راح يعكس اصله واخلاقة الي تربى عليها
قبل اسمع ناس تكول، عاشروا البشر اليقّدر الزاد والملح حتى اذا اتفاركتوا
مرعبة العالم الماعدها عزيز وغالي، الي بس تختلف وياه يجرحك ويدور بيك عيب انت نفسك متتخيله، وإذا مغلطان اكو سورة اسمها المنافقين
(ان المنافقين في الدرك الاسفل من النار ولن تجد لهم نصيرًا)
البشر معدن
مافهمت هالحجاية اله من تعاملت ويه الناس، وانصدمت بيهم مرة واثنين وعشرة
ايدك مو كل اصابعها سوه، مثل متشوف ناس زينين راح تشوف ناس ينطوك مفهوم لمعنى النذالة...
وتبين حقيقتهم لو بعد عشر سنين،
جنت متصورهم مهمين بس طلعوا سنت مايسوون.. 👌🙂
ب2018 جان عندي ساعة كلش احبها وغالية عليه ،24 ساعة جانت بيدي حتى من انام أنسى وابقى لابسها، يوم من الايام خلص الباتري مالتها، نزعتها وخليتها بكنتوري، يومية اكول احطلها باتري والبسها مثل قبل وانساها،
بالبداية من نزعتها حسيت اكو شي ناقصني، اتخيل ايدي بيها نقص، مرة التهي، ومرة اكول باجر اوديها، ومرة اكول ليش مستعجل عليها ؟ هي موجودة بالكنتور ماراح تختفي،
عدت شهور وبقيت اتذكر فرق لون الجلد اول منزعت الساعة
قبل فترة بالصدفة صارت كبالي، اللمعان الجان بيها كله رايح، السير صاير اصفر وصغرانه على ايدي، صاير عليها تراب حتى شكلها مو نفس الساعة الجنت احبها قبل.
قيس هذه الشي بعلاقتك ويه البشر، تلكه المشكلة صارت من وره شغلة صغيرة ، بس نتيجة العناد والمكابرة والوكت اليعدي تنخلق جوانا طبقات من الفجوة والقسوة.. 💔
قسوة تخليك تخسر ناس عافوا علامات جوه روحك، ناس تتفاجئ على خسراتهم..
#الطبخ
#الثواب
#المواكب
#اللطم
كلها اجتهادات شخصيه واهداف بسيطه لثورة الامام .
الهدف الاكبر والاسمى والغايه العظمى
هيه ثورة الحق على الباطل في كل زمان ومكان..🤍
من ضمن مساوئ مجتمعنا #بالفيس #والأنستكرام #ومواقع_التواصل الافتراضية حسست كل واحد المفروض تصير عنده موهبة ملحوظة يستحق عليها اشادة المجتمع الافتراضي ووراها يشتهر ويصير نجم والناس تصور وياه بمول المنصور لو يبقى انسان تافه مااله لازم ويطلع من الفيس بوك بدون قيمة.
وبناءً عليه فكل واحد تشوفه فارض روحه بكل شغلة ،موديل لو مطرب لو كوميديان لو كاتب ساخر والأكثرية الساحقة (محلل سياسي)
المهم لازم يطلع بشي حتى لو يجيب النفسه انتقاد الناس وهالموضوع قمة التخلف حقيقة.
محبه واحترام وامتنان الكل واحد عرف قيمة نفسه صدك، وماعبر على محطه مو اله، وعرف اذا ربه مامنحه موهبة فهاي مو كارثة ولاضياع مستقبل، لأن عنده اهم موهبة الي هي الإنصات لأغنية حلوة، لقراءة كتاب، والاستمتاع بالحياة بتواضع، والضحكة الطالعة من الگلب، وسعة الصدر وحب الناس والنقاش بأحترام وتمني الخير للغير
ومساعدة الناس بلا مقابل وغيرها وغيرها
ذني الحاجات للأسف ما الها متابعين ومتجيب شهره الهالسبب سوكها واكف.
يابخت العنده قناعة بروحه ويعرف قيمة نفسه زين... 💙
من بين كل هاي الأحداث
اكثر فئة كاسرين خاطري بالعراق همه الملحدين
لا همه مرتاحين بهل بلد
ولا همه راح يرتاحون بالآخرة
تحس وجودهم اغنية حزينة
متندم ع كل ليله تغطيت بيها بالشتا..🙂
#الله_بالخير.
"احيانًا" المشاهد والاحداث اليومية الصارت واللي دتصير ضمن واقعنا بدت تخلينا نفقد التعاطف وي الاشخاص للأسف، وحتى واقع الاحداث المأساوية والمؤلمة بدا يصير اقل حدة وثأثير.
والموضوع صار مجرد scrolling، سواء النا كعراقيين او حتى لبقية الاشخاص من شعوب اخرى.
حريق مستشفى او سرقة مال عام او تردي الصحة والخدمات وغيرها في بلدنا صارت تعتبر مجرد نتائج لشعب امتلئ بالجهل والتخلف والصراعات، فقبل ما ترفع اصابع الاتهام على الحكومة وتحرض الشباب على الانتفاضة عليها بسذاجة وتهور حتى يكونون مجرد ضحايا اضافيين وتزيد مواجِعنا، تذكر بلدك بعشائره وصدرييه وعبيد رجال الدين والمراجع وأحزاب الميليشيات وبطريقة التفكير الصحراوية عند اغلب مواطنيه، وشلون هالامور بحد ذاتها تمثل عائق جبير اتجاه تطوره وتحسنَه،
فمن المستحيل يجتمع مصطلح حكومة جيدة مع شعب سيء.
جورج أورويل يگول "شعب يختار فاسدون، محتالون، لصوص وخونة، انه ليس ضحية بل شريك"
شوف المنتخب صارله سنين من الاخفاق ومحد كدر يغير عناصره وفساده ، يجيبلك كفاءة يحاربه ويكعده مسصطبة، شوف الفن ، نفس الوجوه والمواضيع المستهلكة والرثاثة المستمرة ،
شوف الاعلام، ماكو اعلامي منصف اله اذا مايتحارب ويتهم بالعمالة
هذا الوضع يريدوه يبقى نفسه ، بس يصير تغيير حقيقي يجر لحد مايوصل مفاصل الدولة
هي هاي سياسة الفوضى بالبلدان...